
Doar Europa se sinucide. Emisiile de CO2 la nivel global au crescut in 2023 


Enchiderea economiei UE nu a stopat cresterea emisiilor 


Cu tot zgomotul produs de propovaduitorii apocalipsei climatice, emisiile de CO2 
la nivel global au crescut cu peste 1,5 miliarde de tone fata de 2014. Singura 
regiune care si-a injumatatit emisiile a fost Uniunea Europeana, in timp ce in 
celelalte colturi ale planetei acestea s-au majorat si de 10 ori. In fapt, cu cat UE 
isi inchide industria, prin preturile prohibitive la energie, cu atat se dezvolta mai 
mult economiile de pe celelalte continente. 


Un 
lucru este clar. Uniunea Europeana nu are cum sa salveze planeta, chiar si luand in serios 
vestitorii apocalipsei climatice, care invinovatesc emisiile cu efect de sera. 


Datele oficiale arata ca emisiile de CO2 din productia de energie au crescut cu 1,5 
miliarde de tone din 2014 pana in 2023 si, cu exceptia UE, care le-a injumatatit, a SUA si 
a Japoniei si Coreei, care au reduceri modice, toate celelalte regiuni au inregistrat 
majorari de la an la an. UE a trecut de la 889 de milioane tone (Mt) emisii de CO2 in 
2014, la doar 557 Mt in 2023, SUA, de la 2,1 miliarde de tone CO2 in 2014, la 1,5 
miliarde de CO2 in 2023, iar Japonia si Coreea, de la 902 Mt emisii in 2014, la 728 Mt 
emisii in 2023. 


Comparativ, China si-a crescut emisiile de CO2 in energie de la 4 miliarde de tone in 
2014, la peste 5,5 miliarde de tone in 2023, India, de la 1,08 miliarde de tone in 2014, la 
1,4 miliarde de tone in 2023, iar Sud-Estul Asiei, de la 485 Mt in 2014, la 801 Mt in 2023. 


incercarea reusita a Uniunii Europene de a se sinucide economic nu a avut niciun efect, 
atata timp cat anul trecut emisiile Chinei erau de 10 ori mai mari decat ale UE, ale SUA, 
de 3 ori mai mari, ale Indiei, de aproape 3 ori mai mari, ale Sud-Estului Asiei, de aproape 
doua ori mai mari si ale Japoniei si Coreei, de circa 1,5 ori mai mari. 


Agentia Internationala a Energiei (IEA) preconizeaza ca emisiile globale de CO2 vor 
scadea cu peste 2% in 2024 si mai putin in 2025 si 2026, dupa ce au crescut cu 1% in 
2023, aratand ca majorarea puternica a productiei de energie pe baza de carbune in 
2023, in special in China si India, pe fondul reducerii productiei de hidroenergie, a fost 
responsabila pentru cresterea emisiilor de CO2 din sectorul electric global. 


Creste consumul 


Cererea globala de energie electrica a crescut moderat in 2023, dar urmeaza sa creasca 
mai rapid pana in 2026, sustine IEA. Scaderea consumului de energie electrica in 
economiile avansate a restrdns cresterea cererii globale de energie electrica in 2023, in 
timp ce China, India si numeroase tari din Asia de Sud-Est au inregistrat o crestere 
puternica. In cererea de energie electricd in 2023, economiile avansate au inregistrat 


scaderi substantiale din cauza unui mediu macroeconomic slab si a inflatiei ridicate, care 
a redus productia industriala. 


Potrivit IEA, consumul de energie electrica din centrele de date, inteligenta artificiala (AI) 
si sectorul criptomonedei s-ar putea dubla pana in 2026. ”Centrele de date sunt factori 
semnificativi ai cresterii cererii de energie electrica in multe regiuni. Dupa ce a consumat 
la nivel global aproximativ 460 de terawati-ora (TWh) in 2022, consumul total de energie 
electrica al centrelor de date ar putea ajunge la peste 1.000 TWh in 2026. 


Aceasta cerere este aproximativ echivalenta cu consumul de electricitate al Japoniei. 
Reglementarile actualizate si imbunatatirile tehnologice, inclusiv in ceea ce priveste 
eficienta, vor fi cruciale pentru a modera cresterea consumului de energie din centrele de 
date”, se arata intr-un raport al IEA. 


China si India, de neoprit 


van 


China are cea mai mare pondere a cresterii cererii globale de energie electrica in ceea ce 
priveste volumul, dar India inregistreaza cea mai rapida rata de crestere pana in 2026 
dintre economiile majore. Dupa o crestere cu 7% a cererii de energie electrica a Indiei in 
2023, se asteapta o crestere anuala de peste 6% in medie pana in 2026, sustinuta de o 


activitate economica puternica si de extinderea proprietatii de aparate de aer conditionat. 


"In urmatorii trei ani, India va adduga o cerere de energie electrica aproximativ 
echivalenta cu consumul actual al Regatului Unit. in timp ce sursele regenerabile sunt 
programate sa satisfaca aproape jumatate din aceasta crestere a cererii, se asteapta ca o 
treime sa provina din cresterea productiei pe baza de carbune. De asemenea, se prevede 
ca Asia de Sud-Est va inregistra cresteri anuale robuste ale cererii de energie electrica de 
5% in medie pana in 2026, conduse de o activitate economica puternica”, se mai 
precizeaza in raportul IEA. 

